Jino la pembe si dawa ya pengo

Jino la pembe si dawa ya pengo

Raymond alikuwa na mtoto msichana.Mtoto huyu alimpata baada ya miaka
mingi ya kusubiri.Baada ya kumwoa mke na kufanya naye tendo la
ndoa,mimba zilimwagika.Takriban mimba saba ndizo zilimwagika.Mapenzi
yaje kwa mke wake hayakuisha bali yalizidi maradufu.Akalifungia macho
tatizo lile la uzazi.Ni kweli kuwa alitamani kuitwa baba ila aliamua
kusubiri.Alifahamu kuwa mtoa watoto ni Mungu na hivyo wakati mwafaka
ukifika naye angempata mtoto wake.Walizidi kukaa pamoja na kutumaini.

Baada ya miaka kadhaa mke wake akahimili sana.Wakati huu Raymond aliomba
ruhusa kazini ili amlee mke wake kipindi alichokuwa na
mimba.Alihakikisha kwamba hafanyi kazi zozote ngumu wala kupatwa na
msongamano wa mawazo.Kila Mara alipohitaji chochote aliharikisha ili
kumfanyia.Akawa anahakikisha kwa anakula,kunywa na kulala
vizuri.Isitoshe alimwandikia mfanyakazi wa nyumba ambaye alifanya usafi
na kazi zote za nyumba yao.Mbali na hayo alimpa mazoezi mke wake kila
wikendi.

Muda wa kujifungua mtoto uliwadia hatimaye.Raymond alimkimbiza mke wake
hospitali na kumwomba Mungu ili amsaidie ajifungue salama.Alitaka
kuingia chumba ambacho mke wake alikuwa akizalia lakini wauguzi na
madaktari wakamzuia.Alihisi kuwa uwepo wake pale ungekuwa na umuhimu
mkubwa.Alitamani angemsaidia mke wake lakini haikuwezekana.Alikuwa
mwanamume hivyo asingeweza kubeba mimba kwa miezi tisa.

Baada ya kitambo kidogo daktari alitoka na kumpa habari za tanzia na za
furaha.Daktari alianza kwa kusema kuwa" Hongera kwa kupata mtoto wa
kike,"kisha akatingisa kichwa na kusema "ila nasikitika tumempoteza mke
wako kwa kuvuja damu nyingi."Raymond alihisi baridi kali mwilini.Taarifa
za kupata mwana zilimfurahisha ila za kumpoteza mke wake
zilimhuzunisha.Alitaka mke wake awepo ili wamshukuru Maulana
pamoja.Alilia kwa kusinasina tu kisha akakimbia chumbani kwenda kumwona
mtoto wake.Alipomtia machoni machozi ya furaha yalimtoka.

Alimzoea mke wake hivyo alihisi ugumu wa kuishi bila yeye.Aliekezwa
mochari alipoenda kumwona mke wake ambaye alikuwa amelala asiamke
tena.Alimshika na kumtingisa ila hakuamka.Alionekana akizungumza naye
ungedhani mwehu.Mama yake Raymond alimsihi apate Niko haraka
iwezekanavyo baada ya mazishi ya mke wake.Raymond hakuwa radhi na suala
lile ila alipomtazama binti yake alithathimini kuwa alitaka
mlezi.Akakubali kumwoa Rose msichana ambaye alikuwa chaguo la mama yake
ingawa shingo upande.

Rose alikuja katika familia ile akajisahau.Hakumweshimu tena mama yake
Raymond wala mume wake.Ilitokea kwamba Zawadi msichana wa Raymond
aliyefiliwa na mama yake alikuja kuangamia kutokana na ajali ya barabara
akiwa katika ziara iliyokuwa imeandaliwa na shule.Tangu kifo chake
Raymond hajaishiwa na kumbukumbu zake.Rose sasa amekuwa mke wake na
kumzalia mvulana lakini bado kila uchao huwaza kuhusu mke na msichana
wake waliotoweka duniani.

Familia imekuwa mstari wa mbele kumweleza Raymond ni bora angezingatia
methali ya kuwa yaliyopita si ndwele tugange yajayo.Zawadi alikuwa kweli
tuzo kuu Kwake alimpata kutokana na mapenzi ya dhati aliyokuwa na mke
wake wa awali.Toka wamwondokee amekosa tabasamu.Hana amani katika moyo
wake.Sikh zote huonekana mwingi wa mawazo akijiuliza alipokosea.Kifo cha
binti yake kilimshtua hata zaidi na licha ya kuuona mwili wake bado
alisisitiza kwamba alikuwa anachezewa shere.Amebaki akiitazama picha
yake kuanzia mawio hadi macheo.Wale ambao hawamfahamu wamempa jina
punguani kutokana na kukumbatia mtu asiyeonekana.Rose pia amechoshwa na
kuchushwa na tabia zake hata anadai talaka yake ili awe huru.

Anatamani sana kuwa waeze kurudi katika maisha yake na anaamini kwamba
atapona majeraha ya moyo.Rose amejaribu kufanya kila awezalo ili asahau
yaliyopita ila hajafua dafu kwani hawakukosea waliposema jino la pembe
si dawa ya pengo.